23. Ttmeyyiz amek ttɛeddin u ttruḥun yemdanen d yineḍruyen s lɛeǧlan. Ayen teniɛemren am wassif yettazzalen ; lqedrat ttwabeddalent, akken ula d talɣiwin. d kra kan ur nettbeddil, ha-t-an, iqreb-d lbir n yiḍelli d uzekka, anda iɣelli kullec. Amek ur idderwic win yettcixin, yettimɣuren di tnifift-agi, ad yettḥeyyer, ad yettcetki, am wakken di lawan-agi yezmer kra ara t-icewwlen ?